Стивън Джерард
Стивън Джордж Джерард ОБИ (), роден на 30 май 1980 в Уистън, Англия, е бивш професионален английски футболист, полузащитник. Той е бивш капитан на футболен клуб Ливърпул и на националния отбор на Англия. През по-голямата част от кариерата си играе като централен полузащитник, но нерядко е използван и като втори нападател. Като характер Джерард е известен със своята лоянолст към клуба. На терена изпъква изключителната му креативност и страховитите удари от далечна дистанция. Головете му често се оказват както важни, така и зрелищни. Най-запомнящите му мачове и голове вероятно са на финала на Шампионската лига през 2005 и по време на финала на купата на Англия година по-късно. Зинедин Зидан смята, че Джерард е един от най-добрите футболисти в световния футбол.

След като минава през юношеските рангове на отбора, Джерард дебютира за Ливърпул през 1998 година, а две години по-късно вече е редовен титуляр. През 2003, на едва 23-годишна възраст, наследява капитанската лента от Сами Хюупия. През кариетата си е два пъти медалист в турнара за купата на Англия, два пъти в турнира за купата на лигата, веднъж за купата на УЕФА, веднъж за Шампионската лига и др. През 2005 година е трети в конкурса за златната топка, присъждан за най-добър футболист на Европа.

Джерард е женен за модела и журналист за модно списание Алекс Кърън. Двойката е встъпила в брак на 16 юни 2007 и има три дъщери: Лили-Ела (родена на 23 февруари 2004), Лекси (родена на 9 май 2006) и Лурдес (родена на 2 ноември 2011). Джерард има по-голям брат, а братовчедът му Антъни е играч на Кардиф.

Автобиографията му завършва с думите „Аз играя за Йон-Пол“, който е братовчед на Джерард, загинал на десет годишна възраст през 1989 в трагедията Хилзбъро. „Бе много трудно да знам, че един от братовчедите ми е загубил живота си“, сподели Джерард. „Реакцията на семейството му ме мотивира още повече да се превърна в играча който съм днес.“

На 1 октомври 2007, Джерард е замесен в лек автомобилен инцидент в Саутпорт, където докато Джерард шофира неочаквано на пътя му излиза велосипедист. Колата го блъска леко, потърпевшия се оказва десет годишно дете. То е прието в болница, а Джерард го посещава и му подарява обувки подписани от любимия му футболист Уейн Рууни, след което остава в отделението и раздава автографи и на други деца.

През декември 2007, Джерард получава Орден на Британската империя за заслуги към спорта. Орденът му е връчен лично от кралицата.

На 29 декември 2008, Джерард е арестуван до бар в Саутпорт. Той и още двама души са заподозряни в нападение над човек в бара. Обвинени са в нанесена телесна повреда (счупен зъб и рана на челото) над бармана, както и нарушаване на обществения ред. Тримата мъже са пуснати под гаранция, като се явяват в съда на 23 януари 2009, пледирайки че са невинни. Делото е отложено за 20 март, когато е решено обвиненията за нападение да бъдат снети. Въпреки това Джерард е повикан за още едно дело, свързано с обвиненията по нарушение на обществения ред. На 24 юли Джерард е признат за невинен, а играчът заявява, че иска да остава тези проблеми в миналото и да се концентрира изцяло върху играта си.
През 2016 г. Джерард приключва своята активна футболна кариера.

Статистика

Клубна статистика 

1Континенталните турнири включват Шампионска лига на УЕФА, Купа на УЕФА, Лига Европа, Шампионска лига на КОНКАКАФ

2Включва участие в мача за Къмюнити Шийлд

3Включва 2 мача и 1 гол в Световното клубно първенство на ФИФА

4Включва участие в плейофен мач в MLS

Национален отбор

Голове за националния отбор

Титли

Ливърпул

Победител 
 Купа на Англия: 2001, 2006,
 Купа на лигата на Англия: 2001, 2003, 2012
 Къмюнити Шийлд: 2006
 Шампионската лига: 2005
 Купа на УЕФА: 2001
 Суперкупата на Европа: 2001, 2005

Втори 
 Английска висша лига: 2001 – 02, 2008 – 09, 2013 – 14
 Купа на лигата на Англия: 2005
 Къмюнити Шийлд: 2002
 Шампионската лига: 2007
 Световното клубно първенство на ФИФА: 2005

Индивидуални 

 FWA Футболист на годината: 2009
 PFA Играч на годината: 2006
 PFA Млад играч на годината: 2001
 PFA Играч на годината според феновете: 2001, 2009
 Отбор на Английската висша лига: 2001, 2004, 2005, 2006, 2007, 2008, 2009
 Играч на месеца в Английската висша лига: март 2001, март 2003, декември 2004, април 2006, март 2009
 Голмайстор на Ливърпул: 2004 – 05, 2005 – 06, 2008 – 09
 Европейски футболист на годината: 2005
 Най-добър играч на финал за Шампионската лига: 2005
 Отбор на годината според УЕФА: 2005, 2006, 2007
 Част от отбора на света: 2007, 2008, 2009
 Най-добър играч във финал за купата на Англия: 2006
 Гол на сезона: 2006
 Английски играч на годината:2007, 2013

Награди 
Джерард няколко пъти е номиниран за нагридите Златна топка и играч номер едно в света според ФИФА:

Златната топка 
 Златна топка за 2001 година – 25 място
 Златна топка за 2005 година – 3 място
 Златна топка за 2006 година – сред първите 50
 Златна топка за 2007 година – 13 място
 Златна топка за 2008 година – 10 място
 Златна топка за 2009 година – 10 място

Играч номер 1 в света според ФИФА 
 2001 година – 28 място
 2005 година – 7 място
 2006 година – 12 място
 2007 година – 6 място
 2008 година – 6 място
 2009 година – 8 място

Други 
 Орден на Британската империя: 2007
 Почетен член на униветситета Джон Муурс в Ливъпул: 2008
 Награда на БиБиСи за спортист на годината: 3-то място през 2005

Източници

Външни препратки 

 Official LFC profile
 BBC Sport profile
 Tactical Profile at football-lineups.com
 Steven Gerrard profile at Carling.com 
 Steven Gerrard profile at FootballDatabase.com
 Profile and stats at LFChistory.net
 ESPN profile 
 Premier League profile 

Джерард, Стивън
Английски треньори по футбол
Футболисти на ФК Ливърпул